Diari Oficial de la Generalitat Valenciana


Sumari del DOGV 9555, del 16-03-2023 (2023/1808)

Anunci sobre la declaració de caducitat del Programa d'actuació integrada UE Meridià.
-------------------------------------------------------------------------------------

### Dades del document

Número de DOGV
:   9555

Data del DOGV
:   16-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/1808


Data del document
:   07-02-2023

Organisme emissor
:   Ajuntament d'Almassora

Tipus de document
:   Anunci

Descriptors 

:   * administració local
    * pla d'urbanisme

Anunci sobre la declaració de caducitat del Programa d'actuació integrada UE Meridià. [2023/1808]  
El Ple de l'Ajuntament en sessió celebrada amb caràcter ordinari en primera convocatòria el 17 d'octubre de 2022, va adoptar el següent acord:  
«Primer. Estimar les al·legacions formulades per Ramiro-Privato Flor Piñón i estimar parcialment les al·legacions formulades per Alicia García Gómez, Javier García Gómez i María Lidón García Gómez, pels motius exposats.  
Segon. Declarar la caducitat i resolució de l'adjudicació del programa d'Actuació Integrada per al desenvolupament de la unitat d'execució del Pla de reforma interior Meridià, a la mercantil Prolan 2005, SL, agent urbanitzador d'aquest, pels motius exposats i, en concret, per l'incompliment del termini total d'execució del programa, al no presentar el projecte de reparcel·lació corregit, la qual cosa ha impedit l'execució de les obres d'urbanització de l'àmbit i la cessió de les dotacions a l'Administració.  
Tercer. Cancel·lar la programació prevista per a l'àmbit d'actuació que ens ocupa, i deixar sense efecte el Pla de reforma interior que delimita i ordena la unitat d'execució en el sòl detallat avinguda Meridià, aprovat definitivament per l'Ajuntament Ple en sessió celebrada el dia 27 de gener de 2006, quedant el sòl en situació d'urbà sense condició de solar.  
Quart. Confiscar la fiança de 103.123,67 € depositada per la mercantil Prolan 2005, SL, com a adjudicatària del desenvolupament i execució del programa d'actuació integrada Meridià, a l'Ajuntament d'Almassora, en data 21 de febrer de 2006, núm operació 964462193321, tipus operació OCVD-CVD.  
Cinqué. Ordenar a l'agent urbanitzador la cancel·lació o devolució dels avals constituïts en el seu moment pels propietaris que van optar pel pagament en metàl·lic de les càrregues d'urbanització.  
Sisé. Iniciar el corresponent expedient contradictori necessari per a determinar els possibles danys i perjudicis causats per la resolució de l'adjudicació del Programa d'actuació integrada.  
Seté. Remetre aquest acord a la conselleria competent en matèria d'ordenació del territori i urbanisme, Comissió Territorial d'Urbanisme.  
  
Huité. Publicar el present acord en el Butlletí Oficial de la Província i en el Diari Oficial de la Generalitat Valenciana.  
Nové. Traslladar l'acord a la intervenció municipal i a la tresoreria municipal a l'efecte de confiscació de la fiança depositada per l'urbanitzador.  
Desé. Notificar l'acord a les persones interessades, advertint-los que contra el present acte administratiu, que és definitiu en la via administrativa, podran interposar el recurs potestatiu de reposició en el termini d'un mes davant l'òrgan que l'ha dictat (arts. 52 de la Llei 7/1985, de 2 d'abril, reguladora de les bases de règim local, i 123 i següents de la Llei 39/2015, d'1 d'octubre, del procediment administratiu comú de les administracions públiques) o, alternativament, recurs contenciós administratiu davant el Jutjat Contenciós Administratiu de Castelló de la Plana dins del termini de dos mesos (arts. 52 de la Llei 7/1985, de 2 d'abril, reguladora de les bases de règim local i 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa). En tots dos casos, el termini es computarà des de l'endemà d'aquell en què es practiquen les corresponents notificacions.»  
  
El contingut íntegre de l'acord i la resta de documentació que forma part de l'expedient podrà ser objecte de consulta a l'Ajuntament d'Almassora.  
  
Almassora, 7 de febrer de 2023.- L'alcaldessa: Mercedes Galí Alfonso.